Брадвейская мелодыя

«Брадвейская мелодыя» () — амерыканскі мюзікл 1929 года. Першы гукавы фільм, які атрымаў прэмію «Оскар» за найлепшы фільм. Гэта быў адзін з першых мюзіклаў, у якім выкарыстоўваліся каляровыя сцэны, што паклала пачатак тэндэнцыі выкарыстання колеру ў цэлай серыі мюзіклаў, якія выйшлі на экраны ў 1929—1930 гадахRichard W. Haines, list of first two-strip Technicolor (starting in 1928), in Technicolor Movies: The History of Dye Transfer Printing (Jefferson NC: McFarland, 2010), 15. , 9780786480753.

Апублікаваны ў 1929 годзе, фільм стаў грамадскім набыткам 1 студзеня 2025 года.

 Сюжэт 
Сёстры Хэнк і Куіні Махоні, таленавітыя спявачкі і танцоркі, прыязджаюць у Нью-Ёрк, каб пакарыць Брадвей. Іх сябар Эдзі Керн дапамагае ім з пастаноўкай новага нумара для вар’етэ Фрэнсіса Занфілда. Эдзі і Хэнк даўно знаёмыя і нават плануюць пажаніцца, але ўбачыўшы Куіні, ён імгненна ўлюбляецца ў яе і пачынае праяўляць да яе знакі ўвагі, забыўшыся аб сваіх ранейшых намерах.

Адначасова з гэтым Куіні прыцягвае ўвагу Джока Уорынера, багатага і ўплывовага чалавека. Ён дорыць ёй дарагія падарункі, у тым ліку брыльянтавы бранзалет, і патрабуе ад яе адданасці і кахання. Аднак праз некалькі тыдняў Куіні ўсведамляе, што стала толькі цацкай у руках гэтага джэнтльмена.

 Зноскі 

Катэгорыя:Фільмы на англійскай мове
Катэгорыя:Фільмы — лаўрэаты прэміі «Оскар» за «Найлепшы фільм»
Катэгорыя:Фільмы ЗША 1929 года